
საქართველოს ფინანსთა 

მინისტრის ბრძანება №206

2010 წლის 18 მარტი 

ქ. თბილისი
გადასახადის ან/და გადასახდელის გადახდის ელექტრონული ფორმით დადასტურების შესახებ

საქართველოს საბიუჯეტო კოდექსის 50-ე მუხლის შესაბამისად, ვბრძანებ:
1. საქართველოს ფინანსთა სამინისტროს ვებგვერდის მეშვეობით საბანკო პლასტიკური ბარათით გადახდის განხორციელებისას გადასახადის ან/და გადასახდელის გადახდის დამადასტურებელ დოკუმენტად მიჩნეულ იქნეს აღნიშნული საშუალებით გადახდისას კომერციული ბანკის ან მისი მომსახურე საანგარიშსწორებო-საპროცესინგო ცენტრის მიერ საქართველოს ფინანსთა სამინისტროსათვის მიწოდებული ელექტრონული შეტყობინება გადახდის ოპერაციის შესახებ.

2. ბრძანება ამოქმედდეს გამოქვეყნებისთანავე. 

კ. ბაინდურაშვილი

